Ֆիլ Դոնահյու

Ֆիլ Դոնահյու (, ), ամերիկացի լրագրող, հաղորդավար և ռեժիսոր։

Կարծիք կա, որ 1960-ականներին նրա շնորհիվ է հեռուստատեսությունում ստեղծվել թոք շոուի ժանր։ 1996 թվականին TV Guide-ի «Բոլոր ժամանակների 50 լավագույն հեռուստաաստղեր» ցուցակում () 42-րդ տեղն է զբաղեցրել, իսկ նրա «Ֆիլ Դոնահյուի շոու»-ն 2002 թվականին «Բոլոր ժամանակների 50 լավագույն հեռուստաշոուները ըստ TV Guide-ի վարկածի» ցուցակում 29-րդ տեղը։

Խորհրդային հեռուստադիտողի մոտ առավելագույն ճանաչողության է հասել ԽՍՀՄ—ԱՄՆ հեռուստակամուրջները վարելու ժամանակ։

Կենսագրություն

Կրթություն 
 Դոնահյուն Սուրբ Էդուարդ դպրոցի առաջին շրջանավարտներից էր, ավարտել է 1953 թվականին 
 Ավարտել է Նոտր Դամ համալսարանը, և 1957 թվականին դարձել գործարարական վարչարարության բակալավր։

Հեռուստատեսություն 

 Սկսել է որպես ռեժիսորի օգնական KYW ռադոկայանում և Քլիվլենդի հեռուստատեսությունում։
 Եղել է CBS հեռուստաալիքի երեկոյան թողարկումների արտահաստիքային լրագրող։
 Օհայոյի WHIO-TV հեռուստաալիքում վարել է առավոտյան նորությունների հաղորդաշարը։
 1967 թվականի նոյեմբերի 6-ին Դեյթոնում (Օհայո) սկսել է սեփական «Ֆիլ Դոնահյուի շոուն» (WDTN)։
 1986 թվականի հունվարի 22-ին գնացել է ԽՍՀՄ (Լենինգրադ, Կիև, Մոսկվա)։ Նույն թվականին խորհրդային միությունում հեռարձակվել է նրա թոք շոուն։
 Մինչև 1996 թվականը Վլադիմիր Պոզների հետ CNBC ալիքով վարել է շաբաթական Posner & Donahue թոք շոուն։
 1996 թվականի մայիսին հեռարձակվել է վերջին «Ֆիլ Դոնահյուի շոուն», որը իր տևողությամբ ամերիկյան հեռուստատեսության թոք շոուների մեջ ռեկորդակիրն է։
 2002 թվականի հուլիսին MSNBC հեռուստատեսության հրավերով Դոնահյուն եթեր է վերադարձել, բայց այս անգամ նրա շոուն միայն յոթ ամիս է տևել։ 2003 թվականի փետրվարի 8-ին Իրաքում ռազմական գործողությունների սկսվելուց քիչ առաջԴոնահյուին ազատել են աշխատանքից, պատճառաբանելով, որ ցածր վարկանիշ ունի, թեև ըստ անկախ հետազոտողների նա գրավում էր վարկանիշային երրորդ տեղը։ Ֆիլ Դոնահյուն իր ազատումը որակել է, որպես քաղաքական որոշում։
 2007 թվականին Դոնահյուն անկախ ռեժիսոր Էլեն Սպիրոյի հետ եղել է «Body of War» վավերագրական կինոնկարի պրոդյուսերը։ Կինոնկարը պատմում է 24-ամյա զինծառայող Թոմաս Յանգի մասին, ով վիրավորվել էր Իրաքի պատերազմում։ 2007 թվականի նոյեմբերին կինոնկարը այլ 15 վավերագրական նախագծերի հետ մտել է Օսկարի ներկայացված վավերագրական կինոնկարների ցանկի մեջ։

Ընտանիք 
 Ֆիլ Դոնահյուն 1957 թվականին ամուսնացել է դերասանուհի Մարջ Կունիի հետ, 1975 թվականին ամուսնալուծվել են, ունեցել են 5 երեխա։ 
 Երկրորդ անգամ ամուսնացել է 1980 թվականին Մարլո Թոմասի հետ։

Պարգևներ 
 «Ֆիլ Դոնահյուի շոուն» հաղորդման համար ոչ մեկ անգամ ստացել է «Էմմի» ցերեկային մրցանակը։

Տես նաև 
 Լարի Քինգ
 Ջոնի Կարսոն

Ծանոթագրություններ

Արտաքին հղումներ 
 
 
 Հարցազրույց, «Body of War»  
 Donahue, Phil 
 Հարցազրույց  
 Հարցազրույց 

Ամերիկացի հեռուստալրագրողներ
Ամերիկացիներ իռլանդական ծագմամբ
Ամերիկացի ռեժիսորներ
Ամերիկացի լրագրողներ
Ամերիկացի հաղորդավարներ
Ամերիկացի կինոպրոդյուսերներ
Ամերիկացի քաղաքական մեկնաբաններ
Ամերիկացի կինոռեժիսորներ